**REPUBLIKA HRVATSKA**

**VARAŽDINSKA ŽUPANIJA**

**OPĆINA VELIKI BUKOVEC**

**OBRAZLOŽENJE POLUGODIŠNJEG IZVJEŠTAJA**

**O IZVRŠENJU PRORAČUNA OPĆINE**

 **VELIKI BUKOVEC**

**ZA 2025. GODINU**

Pripremio: Jedinstveni upravni odjel Općine Veliki Bukovec

**Veliki Bukovec, kolovoz, 2025.**

1. **UVOD**

Člankom 88. Zakona o proračunu (Narodne novine, 144/21) (u daljnjem tekstu: Zakon) propisana je obveza Jedinstvenog upravnog odjela Općine Veliki Bukovec izrade polugodišnjeg izvještaja o izvršenju proračuna i dostave općinskom načelniku do 15. rujna tekuće proračunske godine, a kojeg onda načelnik podnosi Općinskom vijeću na donošenje do 30. rujna tekuće proračunske godine.

Odredbama članka 76. – 80. Zakona o proračunu („Narodne novine“ broj 144/21) i članka 17. Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23) propisan je izgled, sadržaj, obveznici izrade, način i rokovi podnošenja, donošenja i objave polugodišnjeg i godišnjeg izvještaja o izvršenju proračuna i financijskog plana.

Proračun Općine Veliki Bukovec za 2025. godinu i projekcije za 2026. i 2027. godinu donesen je na

35. sjednici Općinskog vijeća Općine Veliki Bukovec održane dana 16.12.2024. godine a objavljen je u („Službenom vjesniku Varaždinske županije“ br. 114/2024).

Prve Izmjene i dopune Proračuna donesene su na 41. sjednici Općinskog vijeća Općine Veliki Bukovec održane dana 07.04.2025. godine („Službeni vjesnik Varaždinske županije“ broj 37/25).

Na temelju članka 79. Zakona o proračunu („Narodne novine“ broj 144/21) sastavljeno je Obrazloženje Polugodišnjeg izvještaja o izvršenju proračuna koje se sastoji od:

* obrazloženja općeg dijela izvještaja o izvršenju proračuna
1. Obrazloženje ostvarenja prihoda i rashoda, primitaka i izdataka

Obrazloženje u polugodišnjem izvještaju o izvršenju proračuna sastoji se od obrazloženja općeg dijela izvještaja o izvršenju proračuna

1. Prikaz manjka odnosno viška proračuna

Posebni izvještaji uz Polugodišnji izvještaj o izvršenju proračuna su:

* izvještaj o korištenju proračunske zalihe
* izvještaj o zaduživanju na domaćem i stranom tržištu novaca i kapitala
* izvještaj o danim jamstvima i plaćanjima po protestiranim jamstvima

**OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE VELIKI BUKOVEC ZA 2025. GODINU**

Sažetak Računa prihoda i rashoda te Računa financiranja prikazuje ukupno ostvarene prihode i primitke te izvršene rashode i izdatke na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka.

Iz sažetka Računa prihoda i rashoda vidljivo je da su u izvještajnom razdoblju ostvareni ukupni prihodi od 420.585,28 eura što u odnosu na tekući plan za 2025. godinu predstavlja izvršenje od 25,21 % i 95,63% u odnosu na isto razdoblje prošle godine.

U izvještajnom razdoblju ukupni rashodi ostvareni su u iznosu od 427.443,83 eura što u odnosu na tekući plan za 2025. godinu predstavlja izvršenje od 26,15% i 131,74% u odnosu na isto razdoblje prošle godine.

Iz navedenog proizlazi razlika između ostvarenih ukupnih prihoda i rashoda, odnosno **manjak** prihoda Proračuna Općine Veliki Bukovec ostvaren u razdoblju I. – VI. 2025. godine u iznosu od 6.858,55 eura.

Iz sažetka Računa financiranja vidljivo je da su u izvještajnom razdoblju ostvareni ukupni izdaci za financijsku imovinu i otplate zajmova u iznosu 19.978,47 eura što u odnosu na tekući plan za 2025. godinu predstavlja izvršenje od 49,81% i 101,51% u odnosu na isto razdoblje prošle godine.

Preneseni višak iz prethodne 2024. godine iznosi 6.566,42 eura te je ukupni rezultat poslovanja na kraju izvještajnog razdoblja **manjak** u iznosu od 20.270,60 **eura.**

***OBRAZLOŽENJE OPĆEG DIJELA PRORAČUNA***

1. **OBRAZLOŽENJE OSTVARENJE PRIHODA I RASHODA, PRIMITAKA I IZDATAKA**

***Prihodi poslovanja (razred 6)***

Prihodi poslovanja ostvareni su u iznosu od 420.285,28 eura što je 25,22% plana za 2025. godinu i 95,56% u odnosu na isto razdoblje prošle godine. Prihode poslovanja Općine Veliki Bukovec čine:

* *PRIHODI OD POREZA (61*) koji su ostvareni u iznosu od 218.942,00 eura, što je za 0,23% manje u odnosu na prošlu godinu. Proračunom Općine Veliki Bukovec za 2025. godinu planirano je 1.036.070,58 eura prihoda od poreza, a u prvoj polovici godine ostvareno je 21,13% toga plana. Prihodi od poreza ostvareni su od:
	+ Poreza na dohodak (611) u iznosu od 211.134,49 eura što je za 1,43% manje u odnosu na prošlu godinu. U prvih šest mjeseci ostvareno je 21,01% plana. Porez na dohodak odnosi se na prihod od poreza na dohodak od nesamostalnog rada (porez na plaće zaposlenih sa prebivalištem na području Općine Veliki Bukovec) koji je najznačajniji prihod proračuna.
	+ Poreza na imovinu (613) u iznosu od 5.230,56 eura što je povećanje za 55,40% u odnosu na isto razdoblje prošle godinu. U prvoj polovici 2025. godine ostvareno 20,92% plana. Porez na imovinu čini porez na promet nekretnina.
	+ Poreza na robu i usluge (614) u iznosu od 2.576,95 eura što je za 37,16% više u odnosu na prošlu godinu. U odnosu na plan za porez na robe i usluge u prvoj polovici godine ostvareno je 42,25%.

Povećanje u izvještajnom razdoblju je rezultat povećanja poreza na potrošnju alkoholnih i bezalkoholnih pića (6142) koji plaćaju ugostiteljski objekti s područja Općine Veliki Bukovec i povećanje poreza na korištenje dobara ili izvođenja aktivnosti (6145) a odnosi se na prihode od poreza na tvrtku. Realizirani prihodi ove i prošle godine rezultat su naplate starog duga s obzirom da se navedeni porez na tvrtku više ne obračunava.

* *POMOĆI IZ INOZEMSTVA I OD SUBJEKATA UNUTAR OPĆEG PRORAČUNA (63)* koje su ostvarene u iznosu od 86.512,96 eura što je za 26,58% manje u odnosu na isto razdoblje prošle godine. U odnosu na plan za navedenu skupinu prihoda u prvoj polovici godine ostvareno je 32,58%.
* Pomoći proračunu iz drugih proračuna (633) ostvarene su u iznosu od 7.786,30 eura (pomoć iz županijskog proračuna za lokalne izbore) što je 88,42% manje u odnosu na prošlu godinu. U promatranom razdoblju tekuće godine ostvareno je 64,89% plana.

Navedene pomoći prošle godine odnose se na mjere fiskalnog izravnanja koje se doznačuju Općini na mjesečnoj razini iz državnog proračuna.

* Pomoći od izvanproračunskih korisnika (634) u 2025. godini nisu planirane te nisu ostvarene. Tijekom prošle godine Općina je ostvarila kapitalnu pomoć primljenu od Fonda za zaštitu okoliša i energetsku učinkovitost u iznosu 4.000,00 eura.
* Pomoći izravnanja za decentralizirane funkcije i fiskalnog izravnanja (635) u izvještajnom razdoblju ostvarene su u iznosu 78.726,66 eura a odnose se na mjere fiskalnog izravnanja.
* Pomoći iz državnog proračuna temeljem prijenosa EU sredstava (638) u prvih šest mjeseci 2025. godine nisu ostvarene. U izvještajnom razdoblju prošle godine dobivena je kapitalna pomoći iz državnog proračuna temeljem prijenosa EU sredstva (6382) u iznosu 46.612,94 eura – provedba tipa operacije 7.4.1. – za ogradu na groblju V. Bukovec.
* *PRIHODI OD IMOVINE* (64) koji su u izvještajnom razdoblju 2025. godine ostvareni u iznosu 111.666,77 eura što je povećanje od 68,53% u odnosu na isto razdoblje prošle godine. U odnosu na plan u prvoj polovici godine ostvareno je 37,11% plana prihoda od imovine.
	+ Prihodi od financijske imovine (641) u izvještajnom razdoblju bilježe povećanje i iznose 3,84 eura. Odnose se na kamate na depozite po viđenju.
	+ Prihodi od nefinancijske imovine (642) koji u izvještajnom razdoblju bilježe povećanje i iznose 111.662,93 eura a odnose se na:

*Prihode od naknade za koncesije* *(6421)* koji su ostvareni u iznosu 39.503,64 eura odnosno 600,03% u odnosu na isto razdoblje u 2024. godini (prihod od koncesije za obavljanje dimnjačarskih poslova u iznosu 530,89 eura, prihod od koncesije za zauzetu površinu odobrenog ek. polja u iznosu eura i fiksni dio koncesijske naknade u iznosu 38.972,75 eura).

*Prihode od zakupa i iznajmljivanja imovine (6422)* ostvareni su u iznosu 2.001,96 eura odnosno 43,04% u odnosu na isto razdoblje u 2024. godini a odnose se na prihod od zakupa poljoprivrednog zemljišta.

*Prihode od naknada za korištenje nefinancijske imovine (6423)* ostvareni su u iznosu 70.099,15 eura odnosno 129,54% u odnosu na isto razdoblje u 2024. godini (navedeno povećanje rezultat je ostvarenog većeg prihoda od naknade za korištenje naftne luke, naftovoda i ek. mineralnih sirovina u iznosu 35.058,50 eura i većeg prihoda od naknade za korištenje prostora elektrana u iznosu 24.310,52 eura, prihoda od spomeničke rente u iznosu 7,11 eura, s osnove naknade za pravo puta za elektroničku komunikacijsku infrastrukturu koji su ostvareni su u iznosu 10.723,02 eura u izvještajnom razdoblju ove i prošle godine.

*Ostali prihodi od zakupa i iznajmljivanja imovine (6429*) u iznosu 58,18 eura (prihodi od naknade za zadržavanje nezakonito izgrađenih zgrada odnosno legalizacije).

* *PRIHODI OD UPRAVNIH, ADMINISTRATIVNIH PRISTOJBI I PRISTOJBI PO POSEBNIM PROPISIMA I NAKNADA (65)* koji su ostvareni u iznosu od 3.163,55 eura, odnosno 91,26% manje od prošlogodišnjeg polugodišnjeg izvršenja te je time ostvareno 5,03% plana prihoda od upravnih i administrativnih pristojbi. Prihodi od upravnih, administrativnih pristojbi i pristojbi po posebnim propisima i naknada odnose se na:
* Upravne i administrativne pristojbe (651) koje su u 2025. godini ostvarene u iznosu od 87,30 eura (prihod od turističke pristojbe).
* Prihode po posebnim propisima (652) ostvarene u iznosu od 103,62 eura (64,25% manje u odnosu na isto razdoblje prošle godine čime je realizirano 4,14% plana prihoda po posebnim propisima), a odnose se na prihode od:

*prihod državne uprave (6521)* koji se odnosi na naknadu za prenamjenu poljoprivrednog zemljišta u građevinsko. U prvoj polovici 2025. godine nije ostvaren.

*prihod od vodnog gospodarstva (6522)* koji doznačuju Hrvatske vode za vodni doprinos. Jedinici lokalne samouprave pripada od 8% prihoda vodnog doprinosa naplaćenog na njezinom području. U tekućem razdoblju nisu ostvareni prihodi od vodnog doprinosa dok su u istom razdoblju prošle godine ostvareni u iznosu 261,27 eura.

*doprinosa za šume (6524) koji je* ostvaren u iznosu 103,62 eura (380,96% u odnosu na istorazdoblje prošle godine).Šumski doprinos redovita je naknada koju Hrvatske šume uplaćuju općinama i gradovima, obračunata postotnim stopama od vrijednosti prodaje drveta na panju na području pojedine JLS.

* Komunalni doprinosi i naknade (653) ostvareni su u iznosu od 2.972,63 eura što je 8,28% u odnosu na prošlogodišnje polugodišnje izvršenje čime je realizirano 4,95% plana za komunalne doprinose i naknade.

U prvoj polovici 2025. godine za razliku od prošle godine ostvareni su manji prihodi od komunalnog doprinosa koji je u izvještajnom razdoblju ostvaren u iznosu 172,21 eura a prihodi ovise o novogradnji ili rekonstrukciji objekata mještana.

U prvoj polovici 2025. godine za razliku od prošle godine ostvareni su manji prihodi od komunalne naknade koje su u izvještajnom razdoblju ostvareni u iznosu 2.800,42 eura. Realizacija ovih prihoda očekuje se u narednom izvještajnom razdoblju.

* KAZNE, UPRAVNE MJERE I OSTALI PRIHODI (68)

Kazne, upravne mjere i ostali prihodi planirani su u iznosu 800,00 eura a u izvještajnom razdoblju nisu ostvareni.

Ostale kazne (6819) obuhvaćaju ostvarene prihode po postupku poljoprivrednog redara koje su u izvještajnom razdoblju prošle godine izvršene u iznosu 75,21 eura.

***Prihodi od prodaje nefinancijske imovine (razred 7)***

* *PRIHODI OD PRODAJE NEFINANCIJSKE IMOVINE (71)*

Prihodi od prodaje nefinancijske imovine planirani su u visini od 2.000,00 eura. U izvještajnom razdoblju ove godine ostvareni su u iznosu 300,00 eura ili 15% godišnjeg plana. Ostvareni su od prodaje i zamjene zemljišta.

***Rashodi poslovanja (razred 3)***

Rashodi poslovanja planirani su u visini od 1.050.133,00 eura a izvršeni su u visini od 339.508,10 eura što je 32,33% plana za 2025. godinu i 113,72% u odnosu na isto razdoblje prošle godine. Rashodi poslovanja odnose se na:

* *RASHODE ZA ZAPOSLENE (31*) planirani su u iznosu 196.720,00 eura a izvršeni su u visini 73.030,26 eura ili 37,12% godišnjeg plana. Izvršeni su 109,67% u odnosu na isto razdoblje u 2024. godini. Rashodi za zaposlene obuhvaćaju plaće za redovan rad dužnosnika, službenika i namještenika.
* Plaće (Bruto) (311) izvršene su u iznosu 58.083,47 eura ili 36,35% godišnjeg plana a odnose se na:

*plaće za redovan rad (3111)* izvršene su u iznosu 56.283,47 eura odnosno 115,26% u odnosu na isto razdoblje u 2024. godini.

*plaće u naravi (3112)* (troškovi prehrane za službenike i namještenike) izvršene su u iznosu 1.800,00 eura odnosno 75,00% u odnosu na isto razdoblje u 2024. godini.

* Ostali rashodi za zaposlene (račun 312) izvršeni su u iznosu 5.660,00 eura ili 51,83% godišnjeg plana a odnose se na:

ostali rashodi za zaposlene (3121) (naknade za bolest, invalidnost i smrtni slučaj, regres za godišnji odmor i nagrade za službenike i namještenike) izvršeni su u iznosu 5.660,00 eura odnosno 77,48% u odnosu na isto razdoblje u 2024. godini.

* Doprinosi na plaće (račun 313) izvršeni su 9.286,79 eura ili 35,72% godišnjeg plana a odnose se na:

*doprinosi za obvezno zdravstveno osiguranje (3132*) izvršeni su u iznosu 9.286,79 eura odnosno 115,26% u odnosu na isto razdoblje u 2024. godini.

* *MATERIJALNI RASHODI (32)* planirani su u iznosu 512.994,00 eura a izvršeni su u visini 130.402,83 eura ili 25,42% godišnjeg plana. Izvršeni su 97,14% u odnosu na isto razdoblje u 2024. godini.
* Naknade troškova zaposlenima (račun 321) izvršene su 3.840,18 eura ili 44,65% godišnjeg plana a odnose se na:

*službena putovanja (3211)* izvršena su u iznosu 2.174,00 eura odnosno 143,97% u odnosu na isto razdoblje u 2024. godini.

*naknade za prijevoz, za rad na terenu i odvojeni život (3212*) izvršene su 828,18 eura odnosno 50,61% u odnosu na isto razdoblje u 2024. godini

*stručno usavršavanje zaposlenika (3213*) izvršeno je u iznosu 838,00 eura odnosno 269,24% u odnosu na isto razdoblje u 2024. godini

* Rashodi za materijal i energiju (račun 322) izvršeni su 26.473,52 eura ili 39,76% godišnjeg plana a odnose se na:

*uredski materijal i ostali materijalni rashodi (3221*) izvršeni su u iznosu 3.520,42 eura odnosno 83,96% u odnosu na isto razdoblje u 2024. godini.

Razlog smanjenju u odnosu na isto razdoblje prošle godine je manja nabava uredskog materijala i literature.

rashodi za energiju (3223) izvršeni su u iznosu 17.963,77 eura odnosno 146,55% u odnosu na isto razdoblje u 2024. godini. Razlog povećanju je veća potrošnja energenata u istom razdoblju ove godine.

*rashodi za materijal i dijelove za tekuće i investicijsko održavanje (3224*) izvršeni su u iznosu 3.878,39 eura odnosno 48,39% u odnosu na isto razdoblje u 2024. godini.

Razlog smanjenju je manja nabava materijala za održavanje nerazvrstanih cesta ove godine.

*rashodi za sitni inventar i autogume (3225)* izvršeni su u iznosu 1.110,94 eura, u izvještajnom razdoblju prošle godine nije bilo rashoda za sitni inventar i auto gume.

*rashodi za službenu, radnu i zaštitnu odjeću i obuću (3227) u izvještajnom razdoblju prošle godine* izvršeni su u iznosu 53,23 eura.

* Rashodi za usluge (račun 323) izvršeni su 68.915,17 eura ili 18,54% godišnjeg plana a odnose se na:

*usluge telefona, interneta, pošte i prijevoza (3231)* izvršene su 2.859,73 eura odnosno 95,90% u odnosu na isto razdoblje u 2024. godini. U izvještajnom razdoblju manje je smanjenje kod rashoda za poštarinu.

*usluge tekućeg i investicijskog održavanja (3232*) izvršene su 23.283,88 eura odnosno 48,94% u odnosu na isto razdoblje u 2024. godini. U skladu s potrebama u izvještajnom razdoblju ove godine rashodi za održavanje građevinskih objekata su smanjeni.

*usluge promidžbe i informiranja (3233)* izvršene su 6.866,13 eura odnosno 110,48% u odnosu na isto razdoblje u 2024. godini zbog većih troškova ostalih usluga promidžbe i informiranja.

*komunalne usluge (3234)* izvršene su 5.844,58 eura odnosno 178,82% u odnosu na isto razdoblje u 2024. godini. U izvještajnom razdoblju bilježi se povećanje rashoda radi provođenja sustavne dezinsekcije komaraca na području Općine Veliki Bukovec.

*zakupnine i najamnine (3235)* izvršene su 960,10 eura odnosno 133,09% u odnosu na isto razdoblje u 2024. godini. U izvještajnom razdoblju ove godine došlo je radi većih troškova najamnine za opremu (kopirni stroj).

zdravstvene i veterinarske usluge (3236) izvršene su 723,53 eura odnosno 187,93% u odnosu na isto razdoblje u 2024. godini. U izvještajnom razdoblju ove godine zbrinuli smo veći broj napuštenih pasa i subvencionirali smo sterilizaciju pasa i mačaka.

*intelektualne i osobne usluge (3237)* izvršene su 18.572,93 eura odnosno 62,07% u odnosu na isto razdoblje u 2024. godini.

*računalne usluge (3238)* izvršene su 2.354,94 eura odnosno 117,79% u odnosu na isto razdoblje u 2024. godini. Razlog povećanju u odnosu na prošlu godinu je porast mjesečne naknade za održavanje knjigovodstvenih programa i programa za uredsko poslovanje.

*ostale usluge (3239)* izvršene su 7.449,35 eura odnosno 165,18% u odnosu na isto razdoblje u 2024. godini radi većih rashoda ostalih nespomenutih usluga (naplata 1% prihoda od poreza na dohodak koji je prihod Državnog proračuna).

* Ostali nespomenuti rashodi poslovanja (račun 329) izvršeni su u iznosu 31.173,96 eura ili 47,22% godišnjeg plana a odnose se na:

*naknade za rad predstavničkih i izvršnih tijela, povjerenstva i slično (3291)* izvršene su 925,67 eura odnosno 48,97% u odnosu na isto razdoblje u 2024. godini.

*rashodi za reprezentaciju (3293)* izvršeni su 4.737,94 eura odnosno 4.000,29% u odnosu na isto razdoblje u 2024. godini. Troškovi reprezentacije u izvještajnom razdoblju veći su radi ugošćivanja sudionika Križnog puta mladih Varaždinske županije.

*rashodi za članarine i norme (3294)* izvršeni su 4.228,06 eura odnosno 89,35% u odnosu na isto razdoblje u 2024. godini.

*rashodi za pristojbe i naknade (3295)* izvršeni su 1.941,40 eura odnosno 224,92% u odnosu na isto razdoblje u 2024. godini. Razlog povećanju su veći rashodi za naknadu za korištenje odlagališta komunalnog otpada na području Općine Koprivnički Ivanec.

ostali nespomenuti rashodi poslovanja (3299) izvršeni su 19.340,89 eura odnosno 1.784,33% u odnosu na isto razdoblje u 2024. godini. U odnosu na prethodnu godinu povećani su ostali nespomenuti rashodi a što je izravno povezano sa rashodima za provođenje lokalnih izbora.

* *FINANCIJSKI RASHODI (34)* planirani su u iznosu 2.957,00 eura a izvršeni su u visini 1.344,93 eura ili 45,48% godišnjeg plana. Izvršeni su 90,31% u odnosu na isto razdoblje u 2024. godini.
* Rashodi za kamate za primljene kredite i zajmove (račun 342) izvršeni su 723,15 eura ili 55,76% godišnjeg plana a odnose se na:

kamate za primljene kredite i zajmove od kreditnih i ostalih financijskih institucija izvan javnog sektora (3423) izvršene su 723,15 eura odnosno 70,89% u odnosu na isto razdoblje u 2024. godini.

* Ostali financijski rashodi (343) izvršeni su 621,78 eura ili 37,46% godišnjeg plana a odnose se na:

*bankarske usluge i usluge platnog prometa (3431*) izvršene su u iznosu 621,78 eura odnosno 132,55% u odnosu na isto razdoblje u 2024. godini. Povećanje rashoda bilježi se radi većih naknada banci za platne usluge u izvještajnom razdoblju ove godine.

*zatezne kamate (3433)* u izvještajnom razdoblju prošle godine izvršene su u iznosu 0,17 eura.

* *SUBVENCIJE (35*) planirane su u iznosu 8.762,00 eura a izvršene su u visini 2.423,55 eura ili 27,66% plana. Ostvarene su 106,76% u odnosu na isto razdoblje u 2024. godini.
* Subvencije kreditnim i financijskim institucijama, trgovačkim društvima, zadrugama, poljoprivrednicima i obrtnicima izvan javnog sektora (352) ostvarene su 2.423,55 eura ili 27,66% godišnjeg plana a odnose se na:

subvencije poljoprivrednicima i obrtnicima (3523) izvršene su u iznosu od 2.423,55 eura odnosno 106,76% u odnosu na isto razdoblje u 2024. godini.

* *POMOĆI DANE U INOZEMSTVO I UNUTAR OPĆEG PRORAČUNA (36)* planirane su u iznosu 87.220,00 eura a izvršene su 20.809,21 eura ili 23,86% godišnjeg plana. Izvršene su 138,88% u odnosu na isto razdoblje u 2024. godini.
* Pomoći proračunskim korisnicima drugih proračuna (366) izvršene su u iznosu 20.809,21 eura ili 23,86 % godišnjeg plana a odnose se na:

tekuće pomoći proračunskim korisnicima drugih proračuna (3661) izvršene su u iznosu 20.809,21 eura odnosno 138,88% u odnosu na isto razdoblje u 2024. godini.

* NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE (37) planirane su u iznosu 57.680,00 eura a izvršene su u visini 13.195,72 eura ili 22,88% godišnjeg plana. Izvršene su 81,87% u odnosu na isto razdoblje u 2024. godini.
* Rashodi za ostale naknade građanima i kućanstvima iz proračuna (račun 372) izvršeni su 13.195,72 eura ili 22,88% godišnjeg plana a odnose se na:

*naknade građanima i kućanstvima u novcu (3721)* izvršene su u iznosu 2.860,00 eura ili 45,76 % u odnosu na isto razdoblje u 2024. godini (stipendije učenicima srednjih škola u iznosu 2.160,00 eura, jednokratna novčana pomoć roditeljima novorođene djece u iznosu 700,00 eura).

*naknade građanima i kućanstvima u naravi (3722*) izvršene su u iznosu od 10.335,72 eura ili 104,73% u odnosu na isto razdoblje u 2024. godini ( sufinanciranje prijevoza učenika O.Š. Veliki Bukovec u iznosu 2.238,19 eura, stanovanje – odvoz otpada u iznosu 548,82 eura, stanovanje – utrošak vode, komunalna naknada, naknada za uređenje voda u iznosu 107,45 eura, sufinanciranje dječjih vrtića u iznosu 6.960,00 eura, uplate komitentima po ugovoru u iznosu 1,26 eura, sufinanciranje troškova škole plivanja u iznosu 480,00 eura).

* *RASHODI ZA DONACIJE, KAZNE, NAKNADE ŠTETA I KAPITALNE POMOĆI (38*) planirani su u iznosu 183.800,00 eura a izvršeni su 98.301,60 eura ili 53,48% godišnjeg plana. Izvršeni su 156,37% u odnosu na isto razdoblje u 2024. godini.
* Tekuće donacije (račun 381) izvršene su 63.301,60 eura ili 53,28% godišnjeg plana a odnose se na:

*tekuće donacije u novcu (3811)* izvršene su u iznosu 63.301,60 eura odnosno 100,70% u odnosu na isto razdoblje u 2024. godini (tekuće donacije zdravstvenim neprofitnim organizacijama izvršene su 2.304,26 eura, tekuće donacije udrugama izvršene su 6.460,94 eura, tekuće donacije političkim strankama izvršene su 386,40 eura, tekuće donacije udrugama – financiranje po provedenom natječaju izvršene su u iznosu 16.000,00, tekuće donacije sportskim društvima izvršene su 23.150,00 eura, ostale tekuće donacije – VZO izvršene su u iznosu 15.000,00 eura).

* Kapitalne donacije (382) izvršene su u iznosu 35.0000,00 eura ili 54,69% godišnjeg plana.

*kapitalne donacije neprofitnim organizacijama (3821)* izvršene su u iznosu 35.000,00 eura ili 54,69% godišnjeg plana a odnose se na namjenski uplaćenu donaciju DVD Veliki Bukovec za nabavu vatrogasnog vozila.

***Rashodi za nabavu nefinancijske imovine (razred 4)***

Rashodi za nabavu nefinancijske imovine (4) planirani su u visini od 584.500,00 eura a izvršeni su 87.935,73 eura ili 15,04% godišnjeg plana. Ostvareni su 339,41% u odnosu na isto razdoblje u 2024. godini a odnose se na:

* *RASHODI ZA NABAVU PROIZVEDENE DUGOTRAJNE IMOVINE (42*) planirani su u iznosu 568.500,00 eura a izvršeni su u visini 71.935,73 eura ili 12,65% godišnjeg plana. Izvršeni su 277,65% u odnosu na isto razdoblje u 2024. godini.
* rashodi za građevinske objekte (421) izvršeni su 43.249,80 eura ili 9,20% godišnjeg plana odnosno 216,33% u odnosu na isto razdoblje u 2024. godini a odnose se na:

*rashodi za ceste, željeznice i ostale prometne objekte (4213)* izvršeni su u iznosu 43.249,80 eura. Rashodi za ceste odnose se na izvođenje radova na sanaciji dijela Dravske ulice u Velikom Bukovcu.

 U izvještajnom razdoblju prošle godine nije bilo rashoda za ceste.

* rashodi za postrojenja i opremu (422) izvršeni su 5.985,93 eura ili 9,85% godišnjeg plana odnosno 101,18% u odnosu na isto razdoblje u 2024. godini.

*rashodi za uredsku opremu i namještaj (4221)* izvršeni su u iznosu 2.021,30 eura a odnose se na rashode za opremu u društvenom domu u Dubovici.

*rashodi za komunikacijsku opremu (4222*) izvršeni su u iznosu 3.435,73 eura ili 126,50% u odnosu na isto razdoblje u 2024. godini a odnose se na rashode za nabavu sustava video nadzora.

rashodi za uređaje, strojeve i opremu za ostale namjene (4227) izvršeni su u iznosu 528,90 eura ili 16,53% u odnosu na ostvarenje prethodne godine. Odnose se na rashode za nabavu aparata za kavu.

* rashodi za nematerijalnu proizvedenu imovinu (426) izvršeni su 22.700,00 eura ili 60,21 % godišnjeg plana

*rashodi za umjetnička, literarna i znanstvena djela (4263*) izvršeni su u iznosu 22.700,00 eura odnose se na Plan rasvjete za Općinu Veliki Bukovec u iznosu 4.700,00 eura i Prostorni plan u iznosu 18.000,00 eura.

* *RASHODI ZA DODATNA ULAGANJA NA NEFINANCIJSKOJ IMOVINI (45)* planirani su u iznosu 16.000,00 eura a izvršeni 16.000,00 eura ili 100,00% godišnjeg plana.
* Rashodi za dodatna ulaganja za ostalu nefinancijsku imovini (454) izvršeni su u iznosu 16.00,00 eura ili 100,00% godišnjeg plana.

*dodatna ulaganja za ostalu nefinancijsku imovinu (4541)* izvršena su u iznosu 16.000,00 eura a odnose se na uređenje staza na groblju Veliki Bukovec.

***Primici od financijske imovine i zaduživanja (razred 8)***

Primici od financijske imovine i zaduživanja ove proračunske godine nisu planirani. U izvještajnom razdoblju prošle godine nisu ostvareni.

***Izdaci za financijsku imovinu i otplate zajmova (razred 5)***

Izdaci za financijsku imovinu i otplate zajmova planirani su u visini od 40.108,00 eura a izvršeni su 19.978,47 eura ili 49,81% godišnjeg plana. Izvršeni su 101,51% u odnosu na isto razdoblje u 2024. godini.

Izdaci se odnose na:

* Izdaci za otplatu glavnice primljenih kredita i zajmova od kreditnih i ostalih financijskih institucija izvan javnog sektora (544) izvršeni su 19.978,47 eura ili 49,81% godišnjeg plana a odnose se na:

otplatu glavnice primljenih kredita od tuzemnih kreditnih institucija izvan javnog sektora (5443) za rekonstrukciju zgrade O.Š. V. Bukovec. U izvještajnom razdoblju prošle godine izdaci za otplatu kredita iznosili su 19.681,59 eura.

Ugovor o dugoročnom kreditu sa Zagrebačkom bankom d.d. zaključen je dana 09. listopada 2020. godine na iznos od 1.500.000,00 kn (199.084,21) eura radi financiranja projekta "Rekonstrukcija građevine javne i društvene namjene"- rekonstrukcija zgrade Osnove škole Veliki Bukovec.

Rok otplate kredita je do 01.06.2027. ("Datum konačnog dospijeća").

1. **PRIKAZ OSTVARENOG VIŠKA/MANJKA PRORAČUNA U IZVJEŠTAJNOM RAZDOBLJU**

Preneseni višak iz prethodne 2024. godine iznosi 6.566,42 eura te je ukupni rezultat poslovanja na kraju izvještajnog razdoblja **manjak** u iznosu od 20.270,60 **eura.**

1. **POSEBNI IZVJEŠTAJI**

*IZVJEŠTAJ O KORIŠTENJU PRORAČUNSKE ZALIHE OD 01.01.2025. DO 30.06.2025.*

U razdoblju od 01.01.2025. do 30.06.2025. godine Općina Veliki Bukovec nije koristila sredstva proračunske zalihe.

*IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVACA I KAPITALA ZA RAZDOBLJE OD 01.01.2025. DO 30.06.2025.*

U razdoblju od 01.01.2025. do 30.06.2025. godine Općina Veliki Bukovec nije se zaduživala.

*IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA ZA RAZDOBLJE OD 01.01.2025. DO 30.06.2025.*

U razdoblju od 01.01.2025. do 30.06.2025.. godine Općina Veliki Bukovec nije davala jamstva, niti je bilo plaćanja po protestiranim jamstvima.



REPUBLIKA HRVATSKA

VARAŽDINSKA ŽUPANIJA



OPĆINA VELIKI BUKOVEC

Općinsko vijeće

KLASA: 400-04/25-01/02 PREDSJEDNIK OPĆINSKOG VIJEĆA

URBROJ: 2186-28-01-25-4 Franjo Vrbanić, v.r.

Veliki Bukovec, 16.09.2025.